वैसे एएमसीएटी का कोई फिक्स्ड प्रोग्राम नहीं होता है.लेकिन इसका आयोजन पूरे भारत वर्ष में हर महीने लगभग 32 शहरों में किया जाता है.आम तौर पर इस टेस्ट को प्रोफेशनल्स और स्टूडेंट्स के बिजी शेड्यूल को देखते हुए शनिवार और रविवार को विभिन्न स्लॉट में आयोजित किया जाता है.परीक्षा देने वाले उम्मीदवारों की संख्या के आधार पर परीक्षा की आवृत्ति एक शहर से दूसरे शहर में भिन्न होती है. देश के आईटी हब बैंगलोर और हैदराबाद जैसे शहरों के लिए टेस्ट अन्य शहरों की तुलना में अधिक बार आयोजित किये जाते हैं.